Document ID: /roh_data/filtered/fineweb-2-filterrobots_roh.jsonl.gz/9828

Las autoritads svizras online
Per che Vus possias adoptar l'uffant da la partenaria u dal partenari, stuais Vus ademplir las suandantas premissas fundamentalas:
Da princip è necessari il consentiment da l'auter genitur biologic da l’uffant.
I po dentant vegnir destistì dal consentiment, sche quest genitur è nunenconuschent, absent cun ina dimora nunenconuschenta dapi passa 2 onns u permanentamain inabel da giuditgar.
Sche l'uffant è abel da giuditgar (per regla a partir da 12 onns), sto el medemamain dar ses consentiment a l'adopziun.
Betg mo tar in’adopziun communabla u tar in’adopziun singula, mabain er en cas d’ina adopziun da l’uffant da la partenaria u dal partenari sto l’autoritad cumpetenta sclerir, sche l’adopziun serva al bain da l’uffant.
L’autoritad centrala da Voss chantun da domicil ch’è cumpetenta per adopziuns As po dar infurmaziuns davart l’andament d’ina procedura d’adopziun.